גבריאל פולק

גבריאל פולק (בהולנדית: Gabriel Polak; 3 ביוני 1803 – 14 במאי 1869, אמסטרדם) היה סופר, מתרגם, מורה וביבליוגרף פורה, יהודי-הולנדי. נקרא גם "פולאק", או "פאלק".
הרבה לפרסם ספרי מידע בנושאי יהדות ולעסוק בפעולות חינוכיות תרבותיות.

== ביוגרפיה וקריירה ==
גבריאל פולק נולד באמסטרדם להוריו, יצחק גבריאל פולק, שהיה סוחר, וג'ודיק ג'סאיה (גיטלא)<ref>ראו "מעשה גבריאל" לעיל, עמ' 56 - "ציון לנפש" : "ושם אמו גיטלא"</ref> לבית כהן. (Judic Jesaija Cohen).

בגיל 29 הוא נישא לאווה בת לוי צוארט (Eva Levie Zwart)<ref>[https://www.openarch.nl/nha:edf55466-b2cd-4693-bc9c-566ce08f7b65 genealogical data of Dutch and Belgian archives]</ref>

שימש כמנהל בית ספר באמסטרדם והיה חבר פעיל באגודה היהודית הספרותית "חברת תועלת".<ref>[https://www.encyclopedia.com/religion/encyclopedias-almanacs-transcripts-and-maps/polak-gabriel-isaac?fbclid=IwAR0hX2_uRXbnyQRCikb1BdYAPjA_u9GWNgUs5KAS7gs4k_x1m3o5ExtJ5kA Polak, Gabriel Isaac], Encyclopedia.com</ref> חברה זו נוסדה באמסטרדם ב-1820 על ידי משכילים שומרי מסורת וחובבי שפת עבר, שהחזיקו ספרייה גדולה.<ref>[https://amhasefer.wordpress.com/2018/02/08/חותמות-חברת-תועלת/ קניין כסף - חותמות חברת תועלת]. "עם הספר" - בלוג מנהל ספריית הרמב"ם. </ref>

פולק הוציא פרסומים רבים של טקסטים ליטורגיים והלכתיים מתורגמים עבור הקהילה היהודית באמסטרדם. כמו כן פרסם וערך ספרים ורשימות ביבליוגרפיות שונות, בייחוד לאוספי ספרים בהולנד. בין השאר, תרגם מהולנדית גם את ספרו של הנריק טולנס "הכריתת" [הגירושים].<ref>הכריתת : הושרה בשפת הללנדי / מאת ה' טללנס, והעתקה ללשון עבר מאת גבריאל בן יצחק [פולאק]. אמסטרדם, 1834</ref>

החל משנת 1857 ועד מותו ב-1869, שלח פולק לעיתון "המגיד", במסגרת המדור "האללאנד" [הולנד], ידיעות וחדשות מאמסטרדם, המדווחות על ענייני הקהילה היהודית, ספרים שכתב, בנייני ציבור שנבנו, חשיפת המצבות הישנות בבתי העלמין בהולנד, אנשים חשובים מבני הקהילה שהלכו לעולמם וכיוצא בזה.

כדרכו, היה נוהג מדי פעם לחרוז שירים בשפה העברית לרגל אירועים שונים, וביניהם גם הספדים. כשהלך לעולמו הרב שלמה יאודה [!] ליב רפאפורט, כתב:

לאחר שהעניק שרשרת במתנה לארוסתו כתב לה:

<ref>מעשה גבריאל, (ראו לעיל), עמ' 72</ref>

=== לקט מספריו ופרסומיו ===
* חוקי האלוהים (מקור מוצאן של תרי"ג המצוות), אמסטרדאם, תקצ"א
* הפורט (אסופת דברי שיר ופרוזה בתוספת טקסט בהולנדי), אמסטרדם, תקצ"ו
* מראה גבר (מבוא למחזור אשכנז בצירוף תרגום להולנדית), אמסטרדם, תרי"ז
* קיקיון דיונה (פירוש על ספר יונה בארבעה שירים), אמסטרדם, תרי"ג
* הליכות קדם (כולל שירים וזמירות, שאילות אל חכמי דורנו עם תשובותיהם בתורה ובחכמה, קורות קדמוניות וליקוטי גדולי ישראל), תר"ז
* בן גורני, אמסטרדם, תרי"א
* סדר תפילת ימי החול, אמסטרדם, תר"ך
* קול בת גלים (המשמיע זיכרון איזה אנשים ונשים מצוינים משנים קדמוניות בממלכת האללאנד על ידי העתקות ממצבות וספרי זכרונות, עם הערות שונות), אמסטרסם, תרכ"ז
* ארשת שפתיים (ספר תפילה לכל השנה), אמסטרדם, תרל"ב
* חמישה חומשי תורה (עם פירוש רש"י ועם סדר ההפטרות והתפלות לכל שבתות השנה), אמסטרדם, 1828
* רשימות לתולדות הקהלות וחכמיהם באמשטרדם, [המאה הי"ט]
* חשק שלמה (הוא רשימת בית אוצר הספרים / אשר הניח אחריו ... מהו' שלמה זלמן ב"ר יודא יששכר בער לבית רובענס ...), אמסטרדם, תרי"ז
*

== קישורים חיצוניים ==
* 
* 
*
*[https://www.nli.org.il/he/manuscripts/NNL_ALEPH000171247/NLI#$FL59103584 מעשה גבריאל]: ביוגרפיה של גבריאל פולק (כתב היד כולל פריטים רבים שנערכו בידי חיים יונה גורלאנד במאה ה-19)
*גבריאל פאלק, אורות לוקטו: "[https://www.nli.org.il/he/newspapers/?a=is&oid=mgd18580311-01.2.4&type=nlilogicalsectionpdf&e=-------he-20-mgd-1--img-txIN%7ctxTI-גבריאל+פאלק-------------1 רבי בנימין מוספיא]", המגיד, 11 במרץ 1858
* 

==הערות שוליים==

קטגוריה:מתרגמים יהודים
קטגוריה:סופרים כותבי עברית
קטגוריה:סופרים יהודים הולנדים
קטגוריה:מתרגמים הולנדים
קטגוריה:מורים
קטגוריה:הולנדים שנולדו ב-1803
קטגוריה:נפטרים ב-1869